tartuNLP/wikipedia-smugri-20251201 huggingface dataset:
Boleh’iv

 
Boleh’iv () on kaupunki läntisen Ukrainan Ivano-Frankivskin alueen Kalušin piirissä. Boleh’iv sijaitsee 85 kilometriä aluekeskus Ivano-Frankivskista länteen.
Tammikuun keskilämpötila on -3,9 ja heinäkuun +17,5 celsiusastetta. Keskimääräinen vuosisademäärä on 800 millimetriä.
Ukrainan tilastokeskus arvioi kaupungin väkiluvuksi 10 259 asukasta vuoden 2022 alussa. Vuonna 2001 asukkaita oli 10 633, ja pääosin he olivat etnisesti ukrainalaisia (90%); lisäksi oli muun muassa venäläisiä ja puolalaisia.
Paikkakunta tunnetaan kirjallisissa lähteissä vuodesta 1371. Magdeburgin kaupunginoikeudet se sai vuonna 1603.
Pandakunkku

Pandakunkku on kuvitteellinen hahmo Sucker Punch Productionsin kehittämässä "Sly Cooper" -videopelisarjassa. Pandakunkku on pyroteknikko, joka asuu Kunlun-vuorilla Länsi-Kiinassa.
Hän oli alun perin Sly Cooperin vastustaja. Hän toimi Fiendish Five -ryhmän jäsenenä ja osallistui Conner Cooperin murhaan sekä "Varkaidenkäsikirjan" varastamiseen, mutta myöhemmin Sly voitti hänet. Sen jälkeen hän joutui pidätetyksi. Jossain vaiheessa vangitsemisen jälkeen kenraali Tsao sieppasi hänen tyttärensä Jing Kunkun. Vastineeksi Cooperin koplalle siitä että he pelastivat hänen tyttärensä Pandakunkku liittyi heidän joukkoonsa ja auttoi heitä Cooperin holvin ryöstössä.
Hahmoa on ääninäytellyt Kevin Blackton.
Tausta.
Köyhyyteen syntynyt Pandakunkku ihaili rikkaiden aatelisten jokaisen uuden vuoden ilotulitusvälineitä. Opiskellessaan vuosikymmenen hän yritti tarjota ilotulitteitaan aatelisille. Aateliset eivät kuitenkaan nähneet hänen nuhjuisten vaatteiden ja alhaisen aseman ohi, ja siksi ajoivat hänet pois. Raivostuneena ja nöyryytettynä Pandakunkku käytti taiteensa työkaluja rikoksiin tuhoamalla kyliä ja koteja eri puolilla maata. Häntä pelkäsivät juuri ne ihmiset, jotka heittivät hänet syrjään. Myöhemmin Fiendish Five rekrytoi hänet purkuasiantuntijakseen. 
Pandakunkku sai jossain vaiheessa aikaisemmassa elämässään tyttären nimeltä Jing. Jingillä on täti, hänen nimeään ei koskaan mainita eikä koskaan selvitetä, onko hän Pandakunkun sisko vai käly. 
Ominaisuudet.
Fyysinen ulkonäkö.
Pandakunkku on iso panda, joka käyttää liekkiraitaisia ​​punaisia ​​housuja. Munkkina eläessään hän käytti valkoista pukua ja kasvatti parran ja kulmakarvat. Liityttyään Cooperin koplaan hän käytti tavallisia vaatteitaan. Palattuaan Kiinaan hän käyttää aasialaista kartiomaista hattua tavallisten vaatteitensa ohella. 
Kyvyt.
Pyroteknikkona ja purkuasiantuntijana Pandakunkku on taitava räjähteiden käsittelyssä. Hän käyttää asiantuntemustaan ​​kehittääkseen alkuperäisen taistelutyylin nimeltä Flame-Fu, jota hän käyttää taistelussaan Sly Cooperia vastaan. Työskennellessään Cooperin koplan kanssa hän käyttää aseena ilotulitteiden kantorakettia selässään, jolloin hän kykenee iskemään noin puoleen tusinaan kohteeseen samanaikaisesti. Hänen lähitaistelunsa oli pohjimmiltaan vaakasuora karate-chop.
Jane Horney (televisiosarja)

Jane Horney on tosipohjainen ruotsalais-tanskalainen television draamasarja vuodelta 1985. Se kertoo toisen maailmansodan aikaan vakoilusta epäillystä nuoresta ruotsalaisnaisesta (oik. Ebba Charlotta Horney), jonka Tanskan vastarintaliike teloitti 27-vuotiaana. Kuusiosaisen minisarjan on käsikirjoittanut ja ohjannut Stellan Olsson ja nimiosaa esittää Ewa Carlsson.
Juoni.
Tanskalaisen äidin ja ruotsalaisen isän tytär on käynyt koulunsa Englannissa ja hestä on tullut 1930-luvun lopulla journalisti, joka raportoi ympäri maailmaa. Sarjan alussa hän on juuri palannut Tanskan siirtomaasta Grönlannista ja tapaa Herje Granbergin, "Aftonbladetin" toimittajan joka pian saa komennuksen kirjeenvaihtajaksi Natsi-Saksan pääkaupunkiin Berliiniin. Jo Ruotsissa Jane tutustuu muun muassa neuvostodiplomaatteihin ja seuraa sitten tuoretta aviomiestään Berliiniin, jossa sosiaalinen nainen ”verkostoituu” niin tehokkaasti että avioliitto kariutuu. Hän ihastuu ensin Saksan Tanskassa toimivaan lehdistösihteeriin, sitten Tanskan vastarintaliikkeen jäseneen. Tältä hän kuulee olevansa etsitty vakoilusta epäiltynä. Hän pakenee Saksaan, jossa yrittää vapauttaa Tanskasta sinne vietyjä juutalaisia siinä onnistumatta. Tanskalaiset vastarintamiehet löytävät ja teloittavat hänet.
Vastaanotto.
Sarjan aihevalinta aiheutti suurta kohua erityisesti Tanskassa, jossa vastarintaliikkeen tekemä, monilta osin selvittämättä jäänyt teloitus oli ollut pitkään vaiettu aihe. Jo tuotannon aikana sarjan tekijät ja tuotantoyhtiöt saivat uhkauksia hankkeen pysäyttämiseksi. Näkyvin vastustaja oli Tanskan sodanaikaiseen maanalaiseen hallitukseen kuulunut 78-vuotias Frode Jacobsen. Vain pari tuntia ennen television ensiesitystä Tanskan oikeusministeri Erik Ninn-Hansen yritti estää aloitusjakson lähettämisen, ettei vanhoja haavoja alettaisi repiä auki.
Sarjaa ei ole esitetty Suomen televisiossa.
Council Skies

Council Skies on brittiläisen rockyhtye Noel Gallagher’s High Flying Birdsin neljäs studioalbumi. Se julkaistiin 2. kesäkuuta 2023 Noel Gallagherin oman levy-yhtiön Sour Mash Recordsin kautta.
"Council Skies" on yhtyeen ensimmäinen studioalbumi sitten vuoden 2017 albumin "Who Built the Moon?"
Kappaleet.
Kaikki kappaleet säveltänyt ja sanoittanut Noel Gallagher.
Liittopiiri

Liittopiiri eli liittopiirikunta on liittovaltioon kuuluva hallinnollinen alue, joka ei kuulu mihinkään osavaltioon vaan on yleensä liittovaltion hallituksen suorassa valvonnassa. Usein liittopiiri käsittää vain yhden kunnan. Monissa liittovaltioissa eri puolilla maailmaa liittovaltion pääkaupungilla on liittopiirin asema.
Liittovaltiopiirit.
Intia.
Intiassa liittoterritorioita () ovat kahdeksan aluetta, joita liittovaltion hallitus hallitsee suoraan ja joita hallinnoi kuvernööri tai hallintoviranomainen: Andamaanit ja Nikobaarit, Chandigarh, Dadra ja Nagar Haveli ja Daman ja Diu, Delhi, Jammu ja Kashmir, Ladakh, Lakshadweep ja Puducherry. Näistä Delhillä ja Puducherryllä on osittainen osavaltiollinen asema ja omat pääministerit.
Malesia.
Malesiassa termiä liittovaltion piirit () käytetään kolmesta liittovaltion hallituksen suoraan hallitsemasta alueesta: Kuala Lumpur (kansallinen pääkaupunki), Putrajaya (liittovaltion hallintokeskus) ja Labuan (kansainvälinen offshore-rahoituskeskus).
Nigeria.
Federal Capital Territory on liittopiiri Keski-Nigeriassa. Tällä alueella sijaitsee Nigerian pääkaupunki Abuja. Federal Capital Territory muodostettiin vuonna 1976 Nasarawan, Nigerin ja Kogin osavaltioiden osista. Se sijaitsee maan Keski-Beltin alueella. Sitä hallinnoi Federal Capital Territory Administration, jota johtaa presidentin nimittämä ministeri.
Pakistan.
Pakistanissa termiä Federal Territory käytetään Islamabadin viidestä vyöhykkeestä ja 12 liittoneuvostosta, joita hallitsee suoraan osavaltion hallitus Islamabadin pääkaupunkialueena.
Yhdysvallat.
Yhdysvaltain liittovaltion hallitus sijaitsee Washington DC:ssä eli District of Columbiassa.
Venezuela.
Venezuelan Pääkaupunkialue, jossa sijaitsee Venezuelan pääkaupunki Caracas.
Entiset.
Argentiina.
Liittovaltionpiiri Argentiinassa muutettiin Buenos Airesin autonomiseksi kaupungiksi vuonna 1994.
Australia.
Jervis Bay on Australian liittovaltion sisäinen alue, jonka Uuden Etelä-Walesin osavaltio luovutti vuonna 1915 Australian hallitukselle, jotta Australian pääkaupunkiterritoriolla, joka sijaitsee sisämaassa, olisi pääsy merelle. Jervis Bay Territory Acceptance Act -lain ehtojen vuoksi Australian liittovaltion lakeja sovelletaan Jervis Bay Territoryyn, ja sitä hallinnoi sisäasiainministeriö (ja myöhemmin pääkaupunkialueen ministeriö) ikään kuin se oli osa Australian pääkaupunkialuetta, vaikka se on aina ollut erillinen liittovaltioon kuuluva alue. Vuonna 1989, kun Australian pääkaupunkiterritorio sai itsehallinnon, alueministeriö otti vastuun Jervis Bayn hallinnosta, ja sitä ovat sittemmin hallinnoineet useat ministeriöt, jotka vastaavat alueministerille.
Meksiko.
Meksikon entinen liittovaltiopiiri muutettiin Mexico Cityksi tammikuussa 2016.
Neofetch

Neofetch on tekstipohjainen tietoa tietokoneesta ja järjestelmästä näyttävä ohjelma. Se näyttää vasemmalla puoliskolla käyttöjärjestelmän logon ja oikealla riveittäin tietoa muun muassa laitteen mallista, käytössä olevasta muistista ja ladatuista ohjelmista.
Neofetch on Bash-komentotulkin kielellä kirjoitettu skripti, joka ajetaan terminaalissa ja se on yhteensopiva monien Unix-tyylisten, Bashia käyttävien järjestelmien kanssa.
Sen kehitti vuonna 2015 Dylan Araps, jonka jälkeen se on noussut suosituksi erityisesti Linux-käyttäjien keskuudessa. Araps hävisi täysin Internetistä, jonka jälkeen hänen projektiensa kehitys on jäänyt kesken. Neofetchille on sen jälkeen kehitetty lukuisia klooneja.
Ernest Roume

Ernest Roume (12. heinäkuuta 1858 Marseille – 16. huhtikuuta 1941 Pariisi) oli ranskalainen hallintovirkailija, joka toimi Ranskan Länsi-Afrikan ja Indokiinan kenraalikuvernöörinä.
Roume syntyi kauppiaan perheeseen. Hän valmistui École polytechniquesta vuonna 1880 ja työskenteli Ranskan korkeimmassa hallinto-oikeudessa ja eri ministeriöissä. Hän osallistui Ranskan ja Britannian neuvotteluihin Nigerin asioista vuosina 1896 ja 1897.
Roume nimitettiin Ranskan Länsi-Afrikan kenraalikuvernööriksi vuonna 1902. Hän kehitti alueen koulujärjestelmää ja rakennushankkeita sekä hankki lainan rautateitä ja Dakarin satamaa varten. Roume jäi eläkkeelle vuonna 1908, mutta työskenteli jälleen vuosina 1915–1917 Ranskan Indokiinan kenraalikuvernöörinä. Hän toimi sen jälkeen eri yhtiöiden hallintoneuvostoissa ja sai vuonna 1923 nimityksen Ranskan siirtomaa-akatemian jäseneksi.
Barre

Barre on liikuntamuoto, jota harrastetaan yleensä ryhmäliikuntatunneilla. Se erottuu muista ryhmäliikuntalajeista siten, että liikkeiden tukena käytetään balettitankoa eli "barrea" pohjautuen klassiseen balettiin. Barre on myös saanut vaikutteita muun muassa joogasta ja pilateksesta. 
Barren tekniikka keskittyy pieniin joustaviin liikkeisiin painottaen ryhtiä ja syviä lihaksia. Harjoituksessa pidetään muu vartalo paikallaan, kun aktivoidaan tiettyjä kohdennettuja lihaksia. Toistojen määrä on yleensä suuri ja liikealue pieni. Barren tavoitteena on kehittää alavartalon ja syvien vatsalihasten voimaa ja joustavuutta, ja liikkeet kohdistuvatkin etenkin pohkeisiin, polviin, reisiin, pakaralihaksiin ja vatsaan. 
Lajin kehitti ballerina Lotte Berk Lontoossa vuonna 1959 loukattuaan selkänsä. Berk sai idean yhdistää balettituntien barreharjoittelun kuntouttavaan terapiaan. Vuonna 1959 hän avasi The Lotte Berk -studion West Endissä omassa kellarissaan. Vuonna 1971 Lydia Bach toi barren Yhdysvaltoihin. Hän avasi Lotte Berk Method -studion New Yorkissa, jossa se toimi vuoteen 2005 asti. Barren suosio kasvoi nopeasti 2010-luvulla. Vuoteen 2015 mennessä pelkästään Pure Barre -ketjulla oli Yhdysvalloissa lähes 300 studiota ja The Bar Methodilla yli 80.
Apocalypse (Rotten Soundin albumi)

Apocalypse on suomalaisen grindcore-yhtye Rotten Soundin studioalbumi, joka julkaistiin 31. maaliskuuta 2023.
Cécile Sorel

Céline Émilie Seurre, tunnettiin paremmin taiteilijanimellään Cécile Sorel, avioliitossa de Ségur (7. syyskuuta 1873 Pariisi – 3. syyskuuta 1966 Deauville) oli ranskalainen komedienne. 
Sorel kiinnostui näyttelemisestä jo hyvin nuorena ja oli Louis-Arsène Delaunayn oppilas. Hän teki näyttämödebyyttinsä vuonna 1892 ja vuonna 1899 hän näytteli Odeonissa. Elämäntyönsä hän teki Comédie-Françaisessa vuosina 1901- 1935. 
Sorel oli pitkään kihloissa yhdysvaltalaisen arkkitehdin, Whitney Warrenin kanssa. Sen jälkeen hän oli naimisissa Ségurin kreivin kanssa, joka käytti näyttelijänimeä Guillaume de Sax. Viidentoista avioliittovuoden jälkeen pari päätyi eroon.
Vanhoilla päivillään Sorel koki uskonnollisen herätyksen. Hän liittyi noviisina fransiskaaninunniin vuonna 1950.
Halytš

Halytš () on historiallinen kaupunki Länsi-Ukrainan Ivano-Frankivskin alueen Ivano-Frankivskin piirissä. Halytš sijaitsee 26 kilometriä alue- ja piirikeskus Ivano-Frankivskista pohjoiseen. Halytšissä on rautatieasema, ja sen läpi kulkee kansallisen tason maantie N09. 
Tammikuun keskilämpötila on −5,3 ja heinäkuun +18,4 celsiusastetta. Keskimääräinen vuosisademäärä on 620 millimetriä.
Ukrainan tilastokeskus arvioi kaupungin väkiluvuksi 6 086 asukasta (1.1.2022). Vuonna 2001 asukkaita oli 6 495, ja pääosin he olivat etniseltä taustaltaan ukrainalaisia.
Historiaa.
"(kesken, keskeistä sisältöä uupuu. Halytšin ruhtinaskunta on eräs Kiovan Rusin seuraajista, erään tulkinnan mukaan Halytš on eräs Ukrainan entisistä pääkaupungeista!)"
Halytš oli Galitsian ja Volynian ruhtinaskunnan keskeisiä kaupunkeja.
Halytš on Ukrainan vuonna 2020 tehdyn aluehallintouudistuksen jälkeen kuulunut Ivano-Frankivskin piiriin. Sitä ennen se oli Halytšin piirin piirikeskus.
Vuoksenniskan koulukeskus

Vuoksenniskan koulukeskus on peruskoulu Imatralla. Koulussa annetaan opetusta luokille 1–9, joustavaa perusopetusta sekä iltapäivätoimintaa luokille 1–2. Koulun yläluokilla (luokat 7–9) on käytössä viisi jaksoa lukuvuoden aikana. Koulussa on noin 350 oppilasta. Koulurakennuksen rakentaminen alkoi vuonna 2018 ja se otettiin käyttöön syksyllä 2019.
Hinnerjoen koulu

Hinnerjoen koulu on pieni Euran Hinnerjoella sijaitseva peruskoulu, joka antaa opetusta peruskoulun alaluokille 1–6. Koulussa opiskelee 44 henkeä. Koulussa on kolme opettajaa ja luokat 1–2, 3–4 sekä 5–6. Koulussa toimii myös erityisopettaja. Koulun rehtori on myös koulun luokkien 1–2 opettaja, Johanna Rinteelä. Hinnerjoen koulua on suunniteltu lakkautettavaksi. Lakkautusta vastustava adressi keräsi yli tuhat allekirjoitusta.
Honkilahden koulu

Honkilahden koulu on pieni peruskoulu Euran Honkilahdella. Koulussa opetetaan luokkia 1–6, ja se on kolmiopettajainen. Koulu koostuu luokista 1–2, 3–4 ja 5–6. Koulussa on 64 oppilasta. Koulussa toimii myös erityisopettaja. Koulun rehtori on Aki Ukkonen, joka opettaa luokkia 5 ja 6. Koulussa toimii myös iltapäiväkerho ja vanhempainyhdistys. Honkilahden koulun koulurakennus valmistui vuonna 2000.
Kauttuan koulu

Kauttuan koulu on peruskoulu Eurassa. Koulussa on 257 oppilasta. Koulussa on 14 perusopetuksen ryhmää vuosiluokilla 1–6. Näiden lisäksi koulussa on kaksi erityisopettajaa, toinen luokille 1–2 ja toinen luokille 3–6. Koulussa toimii myös kaksi englanninopettajaa, joista toinen opettaa myös ruotsia. Koulussa on oma terveydenhoitaja. Koulun rehtori on Vesa Ahtola ja koulusihteeri Teija Salminen.
Vuonna 1912 Kauttualle perustettiin kansakoulu, ja sitä laajennettiin 1927. 1949 perustettiin nykyinen Kauttuan koulu, jonne oppilaat todennäköisesti siirtyivät. Entisen koulun nimi vaihdettiin Kännön kouluksi. Kännön koulu lakkautettiin vuonna 2011.
Babolat

Babolat on ranskalainen tennis-, padel- ja sulkapallovälineitä valmistava yritys. Babolat on perustettu vuonna 1875 Lyonissa, Ranskassa ja on maailman vanhin mailapeleihin erikoistunut yritys. Yrityksen tuotanto alkoi tennismailan jänteistä ja yritys on myöhemmin kasvanut yhdeksi maailman suurimmista mailapelibrändeistä. Yrityksen toimitusjohtajana on vudoesta 1998 lähtien toiminut Eric Babolat.
Vuonna 1994 Babolat ryhtyi valmistamaan tennismailoja ja nousi 10 vuodessa maailman johtavaksi tennisvälinevalmistajaksi. Vuonna 2000 yritys ryhtyi valmistamaan tennispalloja ja kenkiä vuonna 2002. Yrityksen tärkein markkina-alue on Yhdysvallat ja toinen jatkuvasti kasvava markkina on Japani.
Kirkonkylän koulu (Eura)

Kirkonkylän koulu on Euralla sijaitseva peruskoulu, joka antaa opetusta vuosiluokille 1–6. Koulussa on 172 oppilasta, joista 154 yleisopetuksessa. Koulun rehtori on Miikka Lähdesmäki. Koulussa toimii oppilaskunta, kaksi erityisluokkaa ja pienryhmää, erityisopettaja sekä resurssiopettaja. Koulussa on myös aamu- ja iltapäivätoimintaa. Koulussa on yhdeksän tavallista perusopetusryhmää.
Kiukaisten koulu

Kiukaisten koulu on peruskoulu Euran Kiukaisissa. Koulussa opiskelee 104 oppilasta. Koulussa on vuosiluokat 1–6, sekä kuusi perusopetuksen ryhmää, yksi joka luokka-asteelle. Koulun rehtorina toimii Päivi Mäkinen ja vararehtorina Anu Lähdeniemi. Koulussa on luokanopettajien lisäksi englanninopettaja, erityisopettaja ja esiopetuksen opettaja.
Volgogradin lääketieteellinen valtionyliopisto

Volgogradin lääketieteellinen valtionyliopisto (, lyh. ) on venäläinen yliopisto, joka sijaitsee Volgogradin kaupungissa maan eteläosissa. Opiskelijoita on noin 12 000.
Yliopisto perustettiin vuonna 1935 nimellä Stalingradin lääketieteellinen instituutti. Vuonna 1993 sille myönnettiin akatemian asema, ja vuonna 2003 siitä tuli virallisesti yliopisto. Yliopiston pitkäaikaisena (1990–2019) rehtorina toimi farmakologi Vladimir Petrov, joka on sittemmin siirtynyt yliopiston hallituksen puheenjohtajaksi. Syyskuussa 2019 uudeksi rehtoriksi valittiin Volgogradin alueen entinen varakuvernööri Vladimir Škarin.
Vuodesta 2000 lähtien yliopistossa on ollut mahdollista opiskella lääketieteen tohtorin tutkinto kokonaan englanniksi.
Yliopiaton lukukausimaksu on 122 316 ruplaa venäläisiltä opiskelijoilta ja 332 500 ruplaa ulkomaalaisilta opiskelijoilta. VolGMU on laajalti verkostoitunut kansainvälisesti, ja sekä opiskelijoiden että henkilökunnan joukossa on paljon ulkomaalaisia.
Yliopisto jakautuu hallinnollisesti kymmeneen tiedekuntaan ja yksikköön:
Lieviön työväentalo

Lieviön työväentalo Rientola oli Lieviön kylässä Lohjalla sijainnut työväentalo.
Historiaa.
Lieviön ja Nummenkylän suomenkielinen työväenyhdistys perustettiin maaliskuun 7. päivänä 1907 Lieviön kansakoulun tiloissa, Siuntion kunnan pohjoisalueella. Yhdistys merkittiin SDP:n puoluetilastoon ensimmäisen kerran vuonna 1908, jolloin jäsenistöä oli 30 miestä ja 15 naista. Iltamiin käytettiin Vuohenkulman talon salia. Yhdistyksen omistuksessa oli kulissit, puvustustarpeet ja ravintolakalusto, jotka hävisivät vuoden 1918 aikana.
Rakennus.
Huhtikuussa 1920 Lieviössä rakennustoimikunta alkoi suunnitella oma työväentaloa. Tammikuussa 1921 päätettiin Solbackan tilasta saadulle tontille rakentaa oma työväentalo. Tulevat mitat olisivat: pituus 14 metriä, leveys 8 metriä ja korkeus 4 metriä. Rakennuksen tukit ajettiin metsästä maaliskuussa. Kesäkuun 5. päivänä 1921 pidettiin ensimmäinen kokous Rientolaksi kastetussa talossa. Seuraavana vuonna talon sisäseinät laitettiin höylätyistä laudoista. Näyttämön kulmassa oli kamiina, jonka lämmöllä toimintaa voitiin ylläpitää talvellakin sisätiloissa. Sähköä ei taloon saatu, koska koko Lieviön kylä oli sähkötön aina 1940-luvun loppuun saakka. Yhdistyksen toiminnan päätyttyä 16. elokuuta 1951 työväentalosta ei ollut jäljellä enää muuta kuin perustuskivet.
Toimintaa.
Lieviön työväentalo sijaitsi syrjäisellä paikalla. Sinne oli kilometrin kävelymatka Vuohenkulman autotieltä, joten iltamien tarvikkeet jouduttiin kantamaan omin neuvoin työväentalolle. Toiminta oli vilkasta, kun pidettiin iltamia, juhlia ja erilaisia vierailujuhlia. Osuusliike Keon osuuskauppajuhla järjestettiin joka talvi. Lohjan työväen teatteri vieraili myös usein Rientolan työväentalossa. Tanssipaikkana Rientola oli suosittu hyvän lattiansa takia. Esimerkiksi vuonna 1946 talossa mainitaan pidetyn 19 kertaa iltamia. Toiminta hiipui ja elokuun 16. päivänä 1951 Lieviön työväenyhdistys päätti lopettaa toiminnan kokonaan ja luovuttaa omaisuutensa Sos.-dem. puolueelle.
Maarian hiekkakuoppa

Maarian hiekkakuoppa on Turun Jäkärlän kaupunginosassa sijaitseva hiekkakuoppa, joka toimii nykyisin uimarantana. Hiekkakuoppa syntyi kun vuonna 1939 perustettu Jäkärlän Savi Oy:n paikalla sijainnut tiilitehdas otti harjusta hiekkaa tehtaan tarpeisiin. Tehdas lopetettiin vuonna 1965 ja sen rakennukset purettiin 1980- ja 90-lukujen taitteessa.
Chungshanin lääketieteellinen yliopisto

Chungshanin lääketieteellinen yliopisto () on taiwanilainen yksityinen lääketieteeseen erikoistunut yliopisto, joka sijaitsee Taichungin kaupungissa. Alkujaan vuonna 1960 perustettu yliopisto keskittyi yksinomaan hammaslääketieteeseen mutta on sittemmin laajentanut myös muihin lääketieteen aloihin.
Yliopiston lääketieteellinen koulutus on Taiwanin parhainta. Vuonna 2020 siellä oli 8 306 opiskelijaa. Henkilökuntaa yliopistossa oli 378.
Hallinnollisesti yliopisto jakautuu neljään tiedekuntaan:
Paul Hartmann

Paul Ernst Wilhelm Hartmann (12. lokakuuta 1878 Kongsberg – 5. joulukuuta 1974 Oslo) oli norjalainen juristi ja virkamies, joka toimi maan valtiovarainministerinä Nygaardsvoldin pakolaishallituksessa vuosina 1941–1945.
Hans Ystgaard

Hans Ystgaard (19. helmikuuta 1882 Sparbu – 25. marraskuuta 1953) oli norjalainen maanviljelijä ja työväenpuolueen poliitikko. Hän toimi Norjan maatalousministerinä 1935–1945. Vuosina 1934–1935 ja 1946–1947 hän oli Sparbun pormestari.
Novy-Chevrières

Novy-Chevrières on kunta Pohjois-Ranskassa Ardennesin departementissa Grand Estin alueella. Se sijaitsee noin kuusi kilometriä Rethelin kaupungista koilliseen.
Saint-Pierren kirkko on alkujaan Rethelin kreivin vuonna 1097 perustaman benediktiiniläisluostarin kirkko. Luostaria ei ole enää olemassa. Kirkon 44 metriä korkea laiva suurine tukipylväineen tekevät siitä maisemaa hallitsevan rakennuksen. Näyttäviä kirkon urkuja koristaa kaksi trumpettia soittavaa enkeliä.
Gudbrandsdølen Dagningen

Gudbrandsdølen Dagningen (lyh. GD) on norjalainen vuonna 1997 perustettu sanomalehti, jonka kotikunta on Lillehammer. Se ilmestyy kuudesti viikossa ja kuuluu Amedia-konserniin. Lehden edeltäjiä olivat "Lillehammer Tilskuer" (perustettu 1837), "Gudbrandsdølen" (perustettu 1894) ja "Dagningen", joiden yhdistymisen jälkeen GD on ollut kaupungin ainoa sanomalehti.
Ordre de la Santé publique

Ordre de la Santé publique ("julkisen terveyden ritarikunta") oli ranskalainen ritarikunta, joka perustettiin vuonna 1938. Sitä myönnettiin tunnustuksena sellaisille henkilöille, jotka ovat ansioituneet julkisen terveydenhuollon kehittämisen tai lapsuuden suojelun saralla. Myös vähintään 10 vuoden ansiokas työura julkisen terveydenhuollon parissa voitiin katsoa perusteeksi ritariksi nimittämiseksi. Vuonna 1963 tehdyn lakimuutoksen mukaan ordre de la Santé publique lakkautettiin yhdessä muutaman muun ritarikunnan kanssa ja tilalle perustettiin ordre national du Mérite.
Kunnianosoitusta jaettiin kolmessa luokassa:
Dana Powell

Dana Powell (s. 1974 Springfield, Missouri, Yhdysvallat) yhdysvaltalainen näyttelijä. Hän on näytellyt muun muassa komediasarjassa "Moderni perhe" Camin siskon Pam Tuckerin roolin.
Yksityiselämä.
Powell on naimisissa Dan Tiptonin kanssa, joka työskenteli Modern Familyn tuotantovalvojana. Heillä on yksi poika.
Aiheesta muualla.
United Microelectronics Corporation

United Microelectronics Corporation (UMC) on Taiwanilainen puolijohdeteollisuuden yritys, joka on perustettu vuonna 1980. Yritys on Taiwanin ensimmäinen puolijohdeteollisuuden yritys. Yritys oli ensimmäinen, joka tarjosi "valimopalvelua" ().
Yrityksellä on maailmanlaajuisesti.
Oikeuskiistat.
Vuonna 2020 yhtiö myönsi käyttäneensä Micron Technologyn tekniikkaa luvatta DRAM-piirien valmistuksessa. Micronin entinen työntekijä oli palkattu yhtiöön ja oli vastuussa Fujian Jinhuan kanssa kehitettävästä DRAM-tuotteesta. Kaksi muuta entistä Micronin työntekijää siirtyi hankkeeseen ja näiden mukana siirtyi Micronin luottamuksellisia dokumentteja.
Viljam Saaristo

Villiam (Viljam) Aleksander Saaristo (16. marraskuuta 1888 Tampere – 18. kesäkuuta 1948 Tampere) oli suomalainen toimittaja ja asianajaja, joka työskenteli muun muassa "Kansan Lehden" päätoimittajana. Hän oli keskeisin hahmo, kun sisällissodan lamauttamaa Tampereen työväenliikkeen toimintaa käynnistettiin uudelleen syksyllä 1918.
Saaristo työskenteli nuorena Matti Vuolukan ja Alexander Halosen kustannusliikkeissä, kunnes siirtyi apulaiseksi Kaarlo Salmelan asianajotoimistoon. Vuonna 1917 Saaristo aloitti "Kansan Lehteä" julkaisseen Tampereen Työväen Sanomalehti Oy:n konttoristina ja toimi myöhemmin konttoripäällikkönä. Sisällissodan jälkeen Saaristo oli organisoimassa uudelleen muun muassa Tampereen työväenyhdistyksen toimintaa, ja vuonna 1919 hän hoiti sodan aikana lakkautetun "Kansan Lehden" päätoimittajan tehtäviä. Vuosina 1929 Saaristo perusti oman asianajotoimiston. 
Saaristo oli 1920-luvulla myös Tampereen kaupunginvaltuuston jäsen ja toimi Tampereen työväenyhdistyksen puheenjohtajana 1920–1926. Lisäksi hän kuului muun muassa Työväen Näyttämöiden Liiton hallitukseen.
Ringeriken, Askerin ja Bærumin käräjäoikeus

Ringeriken, Askerin ja Bærumin käräjäoikeus on yksi Norjan 23 käräjäoikeudesta, ja se kuuluu Borgartingin laamanninoikeuden alaisuuteen. Se perustettiin vuonna 2021 yhdistämällä Ringeriken, Askerin ja Bærumin käräjäoikeudet. Käräjäoikeuden toimipisteet sijaitsevat Sandvikassa ja Hønefossissa.
Tuomiopiiri.
Käräjäoikeuden tuomiopiirin muodostavat seuraavat kunnat:
Dominique Thorne

Dominique Thorne (s. 5. marraskuuta 1997 New York, Yhdysvallat) on yhdysvaltalainen näyttelijä.
Elämä.
Thornen vanhemmat ovat kotoisin Trinidadin ja Tobagon saarivaltiosta. Hän opiskeli yhteiskuntatieteitä Cornellin yliopistossa ja valmistui vuonna 2019.
Colosseum (elokuvateatteri)

Colosseum on Oslossa Majorstuenin alueella sijaitseva elokuvateatteri, jonka omistaa Nordisk Film. Teatterissa on neljä salia, joista suurimpaan mahtuu 978 katsojaa. Se sijaitsee rakennuksen kupolissa ja on Norjan suurin. Ensimmäinen teatterissa esitetty elokuva oli "Setä Tuomon tupa" -romaanin mykkäelokuvaversio. Vuonna 1963 rakennus tuhoutui tulipalossa täysin, mutta se remontoitiin entiselleen.
Farafenni

Farafenni on kaupunki Gambiassa North Bankin alueella. Kaupunki sijaitsee Gambiajoen pohjoispuolella noin kolmen kilometrin päässä Senegalin rajasta. Gambian pääkaupunki Banjul sijaitsee noin 170 km päässä rannikolla.
Vuonna 2012 Farafennissä oli noin 25 000 asukasta.
Farafennissä on suuri varuskunta, sairaala, moskeija ja joitakin oppilaitoksia. Se sijaitsee Trans-Gambian valtatien varrella.
Uusi tulli- ja pakkahuone

 
Uusi tulli- ja pakkahuone on Helsingin keskustassa Kruununhaan kaupunginosassa sijaitseva rakennus, joka on suojeltu asemakaavassa. Se sijaitsee Meritullintorin ja Aleksanterinkadun kulmassa osoitteessa Aleksanterinkatu 1. 
Uusi tulli- ja pakkahuone rakennettiin vanhan tulli- ja pakkahuoneen (1765) itäpuolelle sen jälkeen, kun vanha oli käynyt kasvaneen satamaliikenteen tarpeisiin liian pieneksi. Rakennus valmistui vuonna 1854 silloisen Pohjoissataman välittömään läheisyyteen. Sen suunnitteli Carl Albert Edelfelt vuonna 1847.
Kolmas tulli- ja pakkahuone rakennettiin vuosina 1898–1901 Katajanokalle Gustaf Nyströmin suunnitelman pohjalta. 
Uudessa tulli- ja pakkahuoneessa on vuodesta 1986 alkaen toiminut päiväkoti.
Hannu Vehviläinen

Hannu Juhani Vehviläinen (s. 30. lokakuuta 1945 Suonenjoki) on suomalainen eläköitynyt metsänhoitaja, maatalous- ja metsätieteiden kandidaatti, virkamies ja metsätalousjohtaja, joka on saanut metsäneuvoksen arvonimen.
Henkilöhistoria.
Vehviläisen vanhemmat olivat kauppias Taavetti Vehviläinen ja Martta Miettinen. Hänen puolisonsa vuodesta 1972 on osastonhoitaja Merja Riitta Johanna Tuovinen. Vehviläinen tuli ylioppilaaksi Suonenjoen yhteislyseosta 1964 ja valmistui Helsingin yliopistosta metsänhoitajaksi 1971 ja maatalous- ja metsätieteiden kandidaatiksi 1972. Hän oli harjoittelija Pohjois-Savon metsänhoitolautakunnassa 1965–1967 ja Kymi Oy:ssä 1965–1966, Metsäntutkimuslaitoksen metsäekonomian osaston tutkija 1968–1973, maa- ja metsätalousministeriön metsäosaston esittelijä 1973–1976 ja taloussihteeri 1976–1980, luonnonvarainneuvoston pääsihteeri 1980–1981, maa- ja metsätalousministeriön yleisen osaston taloustoimiston päällikkö 1981–1985 ja metsäosaston apulaisosastopäällikkö 1985–1991 sekä Etelä-Savon metsälautakunnan, vuodesta 1996 Etelä-Savon metsäkeskus, johtaja Mikkelissä 1991–2009. Hänellä oli myös useita asiantuntija- ja luottamustehtäviä. Metsäneuvoksen arvonimen Vehviläinen sai 2009.
Katajanokan tulli- ja pakkahuone

 
Tulli- ja pakkahuone on Helsingin Katajanokalla sijaitseva historiallinen rakennus. Se valmistui vuonna 1901, ja kyseessä on Helsingin kolmas pakkahuone vanhan tulli- ja pakkahuoneen (1765) sekä uuden tulli- ja pakkahuoneen (1854) jälkeen. Rakennus sijoittuu Katajanokanlaiturin, Kanavakadun, Satamakadun ja Ankkurikadun väliin.
Tulli- ja pakkahuoneen huoneistopinta-ala on 6 268 neliömetriä. Rakennusta ei ole suojeltu asemakaavalla, mutta se on osa vanhaa Katajanokkaa, valtakunnallisesti merkittävää kulttuuriympäristöä. Vuonna 2023 Helsingin kaupunki käynnisti hintakilpailun rakennuksen myymiseksi ja kehittämiseksi.
Historia.
Rakennuksen suunnitteli Gustaf Nyström sen jälkeen, kun kaksi aikaisempaa tulli- ja pakkahuonetta oli todettu riittämättömiksi. Rakennustyöt alkoivat maaliskuussa 1899. Tyylillisesti rakennus edustaa uusrenessanssia yhdistettynä jugendiin. Sommittelussa on yhtäläisyyksiä Nyströmin suunnitteleman Vanhan kauppahallin (1899) kanssa. Pääjulkisivu sisäänkäynteineen on eteläpuolella eli meren suunnassa.
Rakennuksessa on kaksi kerrosta, ja siihen sijoitettiin alun perin sekä kylmää että lämmintä pakkahuone- eli tullivarastotilaa osana Eteläsatamaa. Rakennukseen kuuluivat myös tullikamari sekä liikennekonttorin työskentely- ja asiakastilat. Se oli tullin käytössä vuoteen 1993 asti, jolloin tulli muutti Sörnäisiin. Rakennus kunnostettiin vuonna 1994 ja peruskorjattiin vuosina 1999–2000. Osa tiloista kunnostettiin toimistokäyttöön, ja rakennusta ovat käyttäneet esimerkiksi markkinointi- ja it-alan yritykset.&lt;ref name="Salomaa 2022/3&gt;&lt;/ref&gt; Vuosina 1994–2019 Helsinki vuokrasi rakennuksesta tiloja moskovalaisille yrityksille.
Lewis-emäs

Lewis-emäs on Gilbert Newton Lewisin teorian mukaan molekyylit tai ionit, jonka korkeimmalla miehitetyllä orbitaalilla (HOMO) on lokalisoitunut elektronipari. Elektronipari vuorovaikuttaa toisen molekyylin tyhjän orbitaalin kanssa ja muodostuu kovalenttinen sidos. 
Lewis-emäksinä voi toimia myös jotkin nukleofiiliset siirtymämetallit, metallit, sekä erilaiset karbeenit.
Lewis-teorian ja muiden teorioiden erot.
Ensimmäinen teoria happojen ja emästen kemiallisesta määrittelemisestä on Arrheniuksen teoria vuodelta 1884. Sen mukaan emäksiä ovat aineet, jotka lisäävät OH- -ionien pitoisuutta vesiliuoksessa. Ioniyhdisteet, joissa on OH- -ioni, kuten natriumhydroksidi, NaOH, ovat Arrhenius-emäksiä, koska ne hajoavat vedessä, minkä seurauksena syntyy OH- -ioneja. 
Brønsted–Lowryn teorian mukaan emäs ottaa vastaan vetyionin (H+), eli protonin. Lewisin teoria on laajempi kuin Bronsted-Lowryn tai Arrheniuksen teoriat ja Lewisin teoriassa emäksen määrittely ei perustu vain vetyioniin tai liuoksen OH- -ionien pitoisuuteen. 
Lewisin teoria määrittelee emäksen aineeksi, jolla on vapaa elektronipari, joka voidaan jakaa. Lewisin teorian avulla voidaan selittää myös niiden molekyylien toimintaa, joissa ei ole vetyionia. Molekyylien toiminta tarkoittaa esimerkiksi sitä, miten molekyyli reagoi tai muodostaa kemiallisia sidoksia toisten molekyylien kanssa. Usein vain niitä emäksiä, jotka ovat Lewisin teorian mukaisia, mutta eivät Bronsted-Lowryn tai Arrheniuksen teorian mukaisia, kutsutaan Lewisin emäksiksi. Esimerkiksi eetterit, kuten dietyylieetteri, on Lewisin emäs, koska sillä on kaksi vapaata elektroniparia keskellä sijaitsevassa hapessa, jotka se voi jakaa.
Orgaanisia Lewis-emäksiä.
Useat happea ja typpeä sisältävät orgaaniset yhdisteet ovat Lewisin emäksiä, koska niillä on vapaa elektronipari. Esimerkiksi alkoholit, eetterit, aldehydit, ketonit, esterit, amidi ja amiinit voivat toimia Lewis-emäksiä. Jos molekyylissä on useammalla atomilla vapaita elektronipareja, muodostuu vain se molekyyli, joka on vakain, eli jossa on vahvimmat sidokset.
Dejan Iliev

Dejan Iliev (; s. 25. helmikuuta 1995 Strumica) on pohjoismakedonialainen jalkapalloilija, pelipaikaltaan maalivahti. Hän edustaa romanialaista UTA Aradia.
Seurajoukkueet.
Iliev pelasi nuorena paikallisessa FK Belasican joukkueessa, josta hän 17-vuotiaana siirtyi Arsenalin akatemiaan. Arsenalin vuosinaan Iliev ei saanut tililleen otteluita edustusjoukkueessa. Hän edusti lainasopimuksilla slovakialaista ŠKF Serediä, puolalaista Jagielloniaa sekä englantilaista Shrewsburya. Ilievin sopimus Arsenalin kanssa purettiin tammikuussa 2022.
Helmikuussa 2022 Iliev siirtyi puolentoista vuoden sopimuksella Slovakian Fortuna ligassa pelaavan AS Trenčínin maalille. Lokakuussa 2022 hänen sopimuksensa Trenčínin kanssa purettiin.
Iliev allekirjoitti helmikuussa 2023 1+1-vuotisen sopimuksen HJK:n kanssa. Iliev pelasi kaudella 2023 yhteensä kahdeksan liigaottelua HJK:n maalilla. Hänen kautensa päättyi loukkaantumiseen heinäkuun lopun SJK-ottelussa. HJK ja Iliev pääsivät kuitenkin kauden päätteeksi juhlimaan Veikkausliigan mestaruutta. HJK ei käyttänyt Ilievin sopimuksessa ollutta optiota lisävuodesta.
Joulukuussa 2023 Iliev allekirjoitti kuuden kuukauden sopimuksen bosnialaisen FK Sarajevon kanssa. Kesällä 2024 Iliev siirtyi Romanian pääsarjaan UTA Aradin joukkueeseen.
Maajoukkueet.
Iliev on edustanut Pohjois-Makedoniaa nuorten maajoukkeissa. A-maajoukkeudebyyttinsä Pohjois-Makedonian maalilla Iliev teki kesällä 2022 Gibraltaria vastaan.
Pratt-instituutti

Pratt-instituutti on New Yorkin Brooklynissa sijaitseva yksityinen korkeakoulu. Siihen kuuluvat arkkitehtuurin, taiteen ja designin, vapaiden taiteiden ja luonnontieteiden, ammattiopintojen sekä informaatiotieteiden tiedekunnat. Instituutin taiteiden tiedekunta on näistä maineikkain. Instituutissa voi suorittaa sekä perustutkintoja että maisteriopintoja. Oppilaitokseen kuuluu myös kirjasto ja tutkimuslaitoksia.
Charles Pratt perusti alun perin instituutin ammattikouluksi vuonna 1887. Ensimmäiset kandidaatin tutkinnot Pratt-instituutissa suoritettiin vuonna 1938 ja maisteriopinnot aloitettiin vuonna 1950. Prattin perustama Pratt Free Library liitettiin Pratt-instituuttiin vuonna 1940, ja samana vuonna instituutti aloitti kirjastoalan jatko-opinnot. Pratt-instituutin alumneja ovat muun muassa taidemaalari Max Weber ja valokuvaaja Robert Mapplethorpe sekä arkkitehti William Van Alen.
Seututie 384

Seututie 384 on Virolahden keskustaajamasta Virojoelta Luumäen Taavettiin johtava seututie. 
Tie risteää valtatien 7 kanssa Virolahdella. Tie päättyy valtatiehen 26 pari kilometriä Taavetin eteläpuolella. 
Alkupäässä, seututien 170 ja valtatien 7 välillä tien nimi on Virolahdentie. Valtatien 7 ja Miehikkälän keskustaajaman välillä tie on nimeltään Miehikkäläntie, taajamassa Keskustie ja pohjoispuolella Taavetintie. Yhdystien 3831 risteyksen jälkeen nimi on Muurolantie, kunnes Luumäen rajalla tie on taas Miehikkäläntie. Patolahdentien risteyksen kohdalla tien nimi muuttuu Luotosentieksi, ja tie jatkuu samannimisenä valtatielle 26 asti. 
Tien liikennemäärät ovat suuremmat etelä- kuin pohjoisosassa: Virolahdella ja Miehikkälän eteläpuolella liikennemäärät ovat noin 1 200–1 700 ajoneuvoa vuorokaudessa. Osuudella Miehikkälästä Taavettiin liikennemäärä on kuitenkin alle 500 ajoneuvoa vuorokaudessa.
2-butoksietanoli

2-butoksietanoli (C6H14O2) eli butyylisellosolvi tai etyleeniglykolimonobutyylieetteri on alkoholeihin ja eettereihin kuuluva orgaaninen yhdiste. Yhdistettä voidaan käyttää liuottimena.
Ominaisuudet, valmistus ja käyttö.
Huoneenlämpötilassa 2-butoksietanoli on väritöntä nestettä. Yhdiste liukenee veteen, mutta liukoisuus pienenee lämpötilan kasvaessa. Lisäksi yhdiste liukenee useisiin orgaanisiin liuottimiin. 2-butoksietanoli ärsyttää hengitysteitä ja ihoa.
2-butoksietanolia valmistetaan butanolin ja etyleenioksidin reaktiolla. 
2-butoksietanoli käytetään esimerkiksi maalien, lakkojen, kumien ja selluloosanitraatin ja -eetterien liuottimena. Sillä on korvattu terveydelle haitallisempia eetteriliuottimia. Yhdistettä käytetään myös muiden yhdisteiden valmistuksen lähtöaineena.
Karl Lindahl (insinööri)

Karl "Kalle" Anders Lindahl (9. huhtikuuta 1932 Hyvinkää - 15. huhtikuuta 2023 Helsinki) oli suomalainen yleisurheilija ja ammatiltaan paperi-insinööri. Yleisurheilussa hänen päälajinsa oli 110 metrin aitajuoksu. Hän edusti aktiiviurallaan Hyvinkään Tahkoa.
Lindahl kilpaili 1950-luvulla 110 metrin aitajuoksussa nousten vuonna 1955 Kalevan kisojen mitalistiksi. Maaotteluedustuksia hänellä oli kaksi eli vuoden 1955 Suomi-Ruotsi -maaottelu ja syksyn 1956 Suomi-Unkari -maaottelu, jossa hän juoksi ennätyksensä 14,9. 
Kalle Lindahl syntyi Hyvinkäällä. Hänen isänsä John oli lääkäri ja äitinsä Saara sairaanhoitaja. Sotien aikana vanhemmat työskentelivät Vaasassa sotasairaalassa, ja pikku-Kalle lähetettiin sotalapseksi Ruotsiin. Lapsuuden kesiä Lindahlit viettivät Espoon Suvisaaristossa, jossa hänen setänsä, arkkitehti Kari Lindahl oli suunnitellut ja rakennuttanut kesäpaikan.
Karl Lindahl opiskeli Helsingin Tekniska Läroverketissä insinööriksi. Opiskelun aikaisessa harjoittelussa Lindahl suuntautui paperiteollisuuteen. Valmistuttuaan hän siirtyi Kymmene Oy:n Voikkaan tehtaalle käyttöinsinööriksi. Hän siirtyi 1960-luvun lopulla Helsinkiin paperiteollisuuden kudosvalmistaja Fennofeltin palvelukseen, joka sulautui ruotsalaiseen Nordiskafiltin ja edelleen amerikkalaiseen Albanyyn. Eläköityessään Lindahl johti Albany Fennofeltin toimintaa Suomessa.
Uriel Acosta

Uriel Acosta (syntyjään Gabriel Da Costa; noin 1585 Porto – 1640 Amsterdam) oli portugalinjuutalainen rationalistifilosofi ja uskontokriitikko.
Elämä ja ura.
Acostan kryptojuutalainen aatelisisä oli pakon edessä kääntynyt kristinuskoon, ja Uriel kasvatettiin roomalaiskatoliseen uskoon. Hän noudatti tiukasti kirkon riittejä, kunnes tutkimustensa myötä ja monien kivuliaiden epäilysten jälkeen hän hylkäsi nuoruutensa uskonnon ja kääntyi juutalaisuuteen. Amsterdamiin paettuaan hänet otettiin synagogaan, ja hänen nimensä muutettiin Gabrielista Urieliksi. Hänen omapäinen luonteensa ei kuitenkaan viihtynyt juutalaisten parissa. Hän joutui riitoihin synagogan viranomaisten kanssa, ja hänet erotettiin. Toisin kuin samaan yhteisöön kuulunut Baruch Spinoza, joka oli Acostan kuollessa noin 15-vuotias, Acosta ei ollut tarpeeksi vahva pärjätäkseen itsenäisesti. Surumielisen eristyneisyytensä uuvuttamana hän joutui pyrkimään takaisin juutalaisten yhteyteen. Peruttuaan harhaoppinsa hän pääsi takaisin viidentoista vuoden ekskommunikaation jälkeen, mutta pian hänet erotettiin toisen kerran. Seitsemän vuotta kestäneen eristyksen jälkeen hän haki jälleen pääsyä, ja kun hän oli joutunut kärsimään nöyryyttävän katumuksen, hänet otettiin jälleen takaisin Amsterdamin juutalaisyhteisöön. 
Hänen epätasainen omaelämäkertansa, "Exemplar Humanae Vitae" (”Esimerkki inhimillisestä elämästä”), julkaistiin Philipp van Limborchin laatiman kristinuskoa puolustaneen ”vastalauseen” kera vuonna 1687, ja se julkaistiin uudelleen vuonna 1847. Tässä lyhyessä teoksessa Acosta julistaa vastustavansa sekä kristinuskoa että juutalaisuutta, joskin hän puhuu katkerammin jälkimmäisestä uskonnosta. Ainoa auktoriteetti, jonka hän tunnustaa, on luonnollinen laki. Acosta ei ollut omaperäinen ajattelija, mutta hän edustaa rationaalisten deistien suoraa perintöä. Hänen tarinansa on aiheena Karl Gutzkowin näytelmässä "Uriel Acosta" (1847). Acosta teki itsemurhan vuonna 1640.
Torsten Hiiskero

Torsten Sanfrid Hiiskero (vuoteen 1937 Hedman, 1. heinäkuuta 1893 Kalajoki – 1962) oli suomalainen everstiluutnantti.
Helsingin teknillisessä oppilaitoksessa opiskellut Hiiskero suoritti sisällissodan aikana Vöyrin sotakoulun ja Päämajan reserviupseerikoulun kurssit. Hän osallistui Ylistaron valtaukseen sekä Oulun, Heinolan, Lusin ja Koillisrintaman taisteluihin. Hiiskero palveli armeijassa eri joukko-osastoissa vuoteen 1927, jonka jälkeen hän toimi autokauppiaana Vaasassa. Vuonna 1930 Hiiskero kuului Lapuan liikeen valtuuskuntaan ja johti Talonpoikaismarssilla Etelä-Pohjanmaan rykmenttiä. 
Vuonna 2931 Hiiskero palasi armeijaan ja palveli vuodesta 1934 lähtien 3. divisioonan yleisesikuntaupseerina. Hänet ylennettiin everstiluutnantiksi jatkosodan aikana tammikuussa 1941. Asekätkennän yhteydessä Hiiskero toimi everstiluutnantti Usko Haahden apualaisena muun muassa teknillisenä neuvonantajana ja laati suunnitelmia suojeluskuntapiirien taisteluvälinevahvuuksista. Huhtikuussa 1948 Hiiskero tuomittiin kahdeksi vuodeksi vankeuteen, josta hän joutui suorittamaan seitsemän kuukautta. 
Hiiskero harrasti kuvanveistoa. Hänen kuparitöitään on muun muassa Ateneumin kokoelmissa Yrjö ja Nanny Kauniston kokoelmassa.
Anna Helle

Anna Helle (s. 1977) on suomalainen kirjallisuudentutkija ja filosofian tohtori. Hän on ollut vuodesta 2019 kotimaisen kirjallisuuden yliopistonlehtori Turun yliopistossa. Sitä ennen hän on toiminut Jyväskylän yliopistossa vuosina 2006–2018 erilaisissa tutkimus- ja opetustehtävissä. Hän työskenteli lukuvuoden 2018–2019 myös Tampereen yliopiston kirjallisuustieteiden koulutusohjelmassa ja on kotimaisen kirjallisuuden dosentti Helsingin yliopistossa ja kirjallisuuden dosentti (kotimainen nykykirjallisuus) Jyväskylän yliopistossa. Hän on kääntänyt ranskasta suomeksi ranskalaista nykyfilosofiaa, esimerkiksi Gilles Deleuzea, ja teoriahistoriaa (François Dosse, "Strukturalismin historia" I–II).
Alisa Pankki

Alisa Pankki Oyj (aiemmin Fellow Pankki Oyj) on suomalainen pankki, joka toimii digitaalisesti ilman konttoreita.
Yritys aloitti toimintansa huhtikuussa 2022, kun joukkorahoitus- ja vertaislainapalvelu Fellow Finance Oyj yhdistyi Evli Pankin talletuspankkitoimintaa jatkavan Evli Pankki Oyj:n kanssa. Uuden pankin nimeksi tuli aluksi "Fellow Pankki" ja huhtikuussa 2023 yhtiö muutti nimensä Alisa Pankiksi. Pankin osakkeet on listattu Nasdaq Helsingin päälistalle, osakkeiden kaupankäyntitunnus on ALISA.
Pankki tarjoaa pankki- ja rahoituspalvelut yksityishenkilöille ja yrityksille digitaalisesti ilman perinteistä konttoriverkostoa.
Marraskuussa 2022 pankin luottokanta oli yhteensä 159,4 miljoonaa euroa ja talletuskanta 252,7 miljoonaa euroa.
Castagneto Po

Castagneto Po () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1 784 asukasta.
International Federation of Match Poker

International Federation of Match Poker (IFMP) on voittoa tavoittelematon järjestö, jonka tarkoituksena on "toimia Match Pokerin maailmanlaajuisena hallintoelimenä". IFMP on perustettu oikeushenkilönä Sveitsin siviililain 60–79 §:n mukaisesti, ja sen pääkonttori sijaitsee Lausannessa, Sveitsissä.
Historia.
IFMP perustettiin Lausannessa 29. huhtikuuta 2009. IFMP on rakenteeltaan kansainvälinen urheiluliitto, ja urheilun välitystuomioistuin on tunnustanut sen.
Turnaukset.
Osana ensimmäistä UK Mind Sports Festival -tapahtumaa IFMP järjesti marraskuussa 2011 ensimmäiset turnauksensa Lontoon County Hallissa: IFP Duplicate Poker Nations Cup (nykyisin Match Poker Nations Cup), IFMP:n jäsenliittojen välinen joukkuekilpailu, ja IFMP:n maailmanmestaruuskilpailu, jota kutsutaan myös nimellä "The Table" ja jossa yksittäiset pelaajat kilpailevat maailmanmestarin tittelistä. IFMP on ainoa järjestö, joka järjestää kansainvälisiä turnauksia, joissa käytetään Duplicate Pokeria, sen omaa versiota, joka tunnetaan nimellä Match Poker, ja IFMP järjesti vuoden 2011 IFMP Nations Cupin avajaiset Lontoon silmän kapseleissa.
Jäsenyys.
IFMP:n jäsenistö koostuu kansallisista pokeriyhdistyksistä ja -liitoista eri puolilta maailmaa. IFMP:llä on tällä hetkellä 60 kansallista jäsenliittoa, mukaan lukien alkuperäiset seitsemän jäsenmaata.
Castagneto

Castagneto voi tarkoittaa ainakin seuraavia:
Juan Lescano

Juan Lescano (s. 29. lokakuuta 1992) on argentiinalainen jalkapalloilija joka edustaa Veikkausliigassa pelaavaa Hakaa.
Aforismit (Hippokrates)

Aforismit (; ) on Hippokrateen nimiin laitettujen teosten kokoelmaan "Corpus Hippocraticumiin" kuuluva lääketieteellinen teos, joka kokoaa yhteen lääkärille neuvoja antavia aforismeja.
Historia.
"Aforismien" kirjoittajaa ei tunneta varmuudella. Se laitettiin jo varhain Hippokrateen nimiin, mutta toisaalta joitakin sen osia on jo varhain pidetty epäperäisinä. Antiikin aikana katsottiin, että kokoelman alku olisi Hippokrateen myöhemmällä iällään omista teoksistaan otetuista lainauksista koostama, ja myöhemmin siihen olisi liitetty mukaan epäperäistä aineistoa. Toisen ehdotuksen mukaan kokoelma olisi tehty Hippokrateen kuoleman jälkeen kokoamalla siihen lainauksia eri lääkäreiltä, ja se olisi laitettu Hippokrateen nimiin siksi, että sen ensimmäiset ja arvokkaimmat aforismit olivat peräisin häneltä. Nykyisin katsotaan, että teoksen aineisto on peräisin useista lähteistä, eikä sen alkuperästä osata sanoa mitään varmaa.
"Aforismit" on ollut tunnetuin Hippokrateen nimiin laitetuista teoksista "Valan" ohella. Se oli suosittu myöhemmästä antiikista aina 1800-luvulle saakka, ja lääketieteen historiassa se on ollut koko hippokraattisen korpuksen käytetyin teos. Sitä on käytetty lääketieteen oppi- ja käsikirjana, ja siihen kirjoitettiin paljon kommentaareja sekä kreikkalaisessa että myöhemmin arabialaisessa maailmassa. Galenos kirjoitti "Aforismien" selitysteoksen "In Hippocratis aphorismos commentarii". Hippokraattiset "Aforismit" käännettiin varhain muun muassa latinaksi, syyriaksi, hepreaksi ja arabiaksi. Myöhemmin ne on käännetty lukuisille nykykielille.
Hippokraattisten aforismien kokoelma on alkuperä koko "aforismi" -sanan käytölle nykyisessä merkityksessään, jossa se tarkoittaa ytimekästä mietelausetta. Nykymerkitys on muotoutunut renessanssiajalta lähtien. Alkuperäinen muinaiskreikan sana "aforismos" () on johdettu verbistä "aforizō" (), ’rajata’, ’jakaa’, ’erottaa’. Hippokraattisessa korpuksessa aforistista muotoa hyödyntävät myös muun muassa teokset "Koslaiset ennusteet" ("Coacae praenotiones"), "Ennusteen tekeminen" ("Prorrhetica") ja "Ravinnosta" ("De alimento").
Sisältö.
"Aforismit" on jo antiikin ajalla jaettu seitsemään osioon. Siihen kuuluu yhteensä 412 aforismia, tosin aforismien jaottelussa on eroja eri tekstilaitoksissa. Aforismit ovat luonteeltaan käytännöllisiä, eivät teoreettisia. Ne pyrkivät ohjaamaan lääkäriä diagnoosin ja prognoosin tekemisessä oireiden perusteella, sekä hoitokeinojen valitsemisessa. Peräkkäiset aforismit liittyvät usein samaan aiheeseen, mutta muutoin kokonaisuus ei hahmotu selkeästi aiheittain.
Teoksen kuuluisa ensimmäinen aforismi kuuluu:
Aforismi on runollinen ja monitulkintainen, ja toimii johtantona koko teokseen, mutta toisaalta poikkeaa huomattavasti kokoelman muista varsin käytännönläheisistä aforismeista. Ensimmäisen aforismin alku tunnetaan nykyisin yleensä latinankielisenä lentävänä lauseena "ars longa, vita brevis", ”taide/taito pitkä, elämä lyhyt”.
Ennalta tietämisestä

Ennalta tietämisestä (; tai "Prognostica") on Hippokrateen nimiin laitettujen teosten kokoelmaan "Corpus Hippocraticumiin" kuuluva lääketieteellinen teos, joka käsittelee lääkärin toimeen kuuluvaa ennusteiden tekemistä.
Historia.
Teoksen "Ennalta tietämisestä" kirjoittajaa ei tunneta varmuudella, mutta usein sen katsotaan olevan hippokraattisen korpuksen vanhimpia teoksia, ja se ajoitetaan 400-luvun eaa. lopulle. Näin se saattaisi olla Hippokrateen aitoja teoksia. Sisältönsä puolesta teos on selvästi kirjoitettu lääkäreille.
"Ennalta tietämisestä" on ollut merkittävimpiä hippokraattisen korpuksen kirjoituksista, ja sitä luettiin, käytettiin ja kommentointiin antiikin aikana paljon. Galenos kirjoitti siitä kommentaarin, ja siitä tehtiin varhaisia käännöksiä latinaksi ja arabiaksi. Teosta käytettiin lääketieteeen oppi- ja käsikirjana aina 1600-luvulle saakka.
Sisältö.
Teos käsittelee nimensä mukaisesti sitä, että lääkärin on hyvä tietää mahdollisuuksien mukaan ennalta, kuinka potilaan sairaus etenee ja jääkö hän henkiin vai tuleeko hän kuolemaan. Tämä toisaalta lisää potilaan luottamusta lääkäriin ja suojaa lääkäriä syytöksiltä, ja toisaalta auttaa lääkäriä parhaan mahdollisen hoidon tarjoamisessa. Sairauden tulevaa kehitystä voidaan arvioida erilaisista merkeistä, jotka voidaan saada selville potilasta tarkkailemalla, tutkimalla ja haastattelemalla. Tätä arviointia varten teos esittää erilaisia suotuisia ja epäsuotuisia merkkejä.
Teoksen tunnettuihin osiin kuuluu muun muassa kuvaus niin kutsutuista ”Hippokrateen kasvoista”, jotka ennustavat potilaan kuolemaa:
Machault (Ardennes)

Machault on kunta Pohjois-Ranskassa Ardennesin departementissa Grand Estin alueella. Se sijaitsee noin 17 kilometriä Vouziers’n kaupungista länteen.
Kunnan keskustassa on keskiaikainen Saint-Pierren ja Saint-Paulin kirkko. Kirkon romaaninen laiva on peräisin 1100-luvulta. Goottilaista tyyliä edustavat 1200-luvun poikkilaiva on ja 1400-luvun kuori.
Mowinckelin III hallitus

Mowinckelin III hallitus oli Norjan hallitus 3. maaliskuuta 1933 – 20. maaliskuuta 1935. Se oli Venstren muodostama vähemmistöhallitus.
Ministerit.
Pääministeri
Ulkoministeri
Kirkko- ja opetusministeri
Oikeusministeri
Puolustusministeri
Valtiovarainministeri
Kauppaministeri
Työministeri
Maatalousministeri
Sosiaaliministeri
Knut Liestøl

Knut Liestøl (13. marraskuuta 1881 Åseral – 26. kesäkuuta 1952 Bærum) oli norjalainen folkloristiikan professori. Hän toimi Norjan kirkko- ja opetusministerinä vuosina 1933–1935.